
ΤΕΥΧΟΣ ΔΕΥΤΕΡΟ 


Αρ 


.Φύλλου 1713 


ΑΠΟΦΑΣΕΙΣ 

Αριθμ. 27626 

Έγκριση τροποποίησης Οργανισμού Εσωτερικής 

Υπηρεσίας (Ο.Ε.Υ.) Δήμου Λήμνου. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 6, 238 και 280 του 
ν. 3852/2010 (Καλλικράτης), όπως ισχύουν. 

2. Τις διατάξεις του άρθρου 24 του π.δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

3. Την αριθμ. 4 (ΦΕΚ 24 Α76-2-2015) πράξη του Υπουρ¬ 
γικού Συμβουλίου με θέμα «Αποδοχή παραιτήσεων των 
Γενικών Γραμματέων των Αποκεντρωμένων Διοικήσεων 
της Χώρας». 

4. Τις διατάξεις του άρθρου 56 του ν. 4257/2014 
(ΦΕΚ 93 Α'/14-04-2014) «Επείγουσες ρυθμίσεις αρμοδι¬ 
ότητας Υπουργείου Εσωτερικών». 

5. Τις διατάξεις του άρθρου 28 παρ. 1 του ν. 4325/2015 
«Εκδημοκρατισμός της Διοίκησης-Καταπολέμηση γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

6. Τις διατάξεις του άρθρου 10 του ν. 3584/2007, όπως 
ισχύει. 

7. Τις διατάξεις του άρθρου 33 του ν. 4024/2011. 

8. Το άρθρο 90 του κώδικα νομοθεσίας της Κυβέρνη¬ 
σης όπως κυρώθηκε με το π.δ. 63/2005 (ΦΕΚ 98 Α72005). 

9. Την αριθμ. 168/2011 απόφαση του Δ.Σ. του Δήμου 
Λήμνου με την οποία ψηφίστηκε ο Οργανισμός Εσωτε¬ 
ρικής Υπηρεσίας του Δήμου Λήμνου. 

10. Την αριθμ. 14830/4711 /3-10-2011 (ΦΕΚ 2439/τ. Β7 
2-11 -2011) απόφαση, με την οποία εγκρίθηκε ο Οργανι¬ 
σμός Εσωτερικής Υπηρεσίας του Δήμου Λήμνου. 

11. Την αριθμ. 114/2016 απόφαση του Δημοτικού Συμ¬ 
βουλίου του Δήμου Λήμνου, με την οποία ψηφίστηκε η 
τροποποίηση του Οργανισμού Εσωτερικής Υπηρεσίας 
του Δήμου Λήμνου. 

12. Το αριθμ. 5/2015 πρακτικό (συνεδρίαση της 
28-12-2016), που περιλαμβάνει σύμφωνη γνώμη του 
Υπηρεσιακού Συμβουλίου των Υπαλλήλων των ΟΤΑ 
Ν. Λέσβου, αποφασίζουμε: 


Εγκρίνουμε την αριθμ. 114/2016 απόφαση του Δη¬ 
μοτικού Συμβουλίου του Δήμου Λήμνου με την οποία 
τροποποιείται ο Οργανισμός Εσωτερικής Υπηρεσίας του 
Δήμου Λήμνου ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΔΗΜΟΥ 

ΑΡΘΡΟ 1 

ΔΙΑΡΘΡΩΣΗ ΚΕΝΤΡΙΚΩΝ ΥΠΗΡΕΣΙΩΝ 
ΕΝΟΤΗΤΑ Ε: ΥΠΗΡΕΣΙΕΣ ΥΠΟΣΤΗΡΙΞΗΣ 
1. Διεύθυνση Διοικητικών Υπηρεσιών που περιλαμβά¬ 
νει ειδικότερα τις παρακάτω διοικητικές ενότητες: 
α) Τμήμα Υποστήριξης Πολιτικών Οργάνων του Δήμου, 
β) Τμήμα Δημοτικής Κατάστασης, Ληξιαρχείου και 
Αλλοδαπών. 

γ) Τμήμα Ανθρώπινου Δυναμικού και Διοικητικής Μέ¬ 
ριμνας, 
δ) Τμήμα ΚΕΠ. 

1. Διεύθυνση Οικονομικών Υπηρεσιών που περιλαμβά¬ 
νει ειδικότερα τις παρακάτω διοικητικές ενότητες: 
α) Τμήμα Προϋπολογισμού, Λογιστηρίου, 
β)Τμήμα Εσόδων, Περιουσίας καιΤαμείου. 
γ) Τμήμα Προμηθειών. 

Η παρ. 2 «Διεύθυνση Τεχνικών Υπηρεσιών», αναριθ- 
μείται σε 3. 

Η παρ. 3 «Διεύθυνση Περιβάλλοντος και Ποιότητας 
Ζωής», αναριθμείται σε 4. 

Η παρ. 4 «Αυτοτελές Τμήμα Πολεοδομίας και Πολεο- 
δομικών Εφαρμογών» αναριθμείται σε 5 και μετονομά¬ 
ζεται σε «ΑυτοτελέςΤμήμα Δόμησης» που περιλαμβάνει 
ειδικότερα τα παρακάτω γραφεία: 
α) Γραφείο Έκδοσης Οικοδομικών Αδειών, 
β) Γραφείο Εφαρμογών Δόμησης (παρ. 5 του άρθρου 
45 του ν. 4030/2011). 
γ) Γραφείο Ελέγχου Κατασκευών. 

Η ανωτέρω Διοικητική Μονάδα θα ασκεί τις αρμοδιό¬ 
τητες που απορρέουν από τις διατάξεις του ν. 4030/2011 
άρθρα 1,3,4,5,6,7,8,9,15 κ.λπ., καθώς και από τις γενι¬ 
κές και ειδικές διατάξεις Πολεοδομικού και ρυθμιστικού 
χαρακτήρα, όπως αυτές ισχύουν και εφαρμόζονται με 
βάση την κατά περίπτωση εκάστοτε ισχύουσα Νομο¬ 
θεσία. (ΦΕΚ 248Α /2011). 

Η παρ. 5 «Αυτοτελές Γραφείο Διοικητικής και Τεχνικής 
Υποστήριξης Δημοτικής Κοινότητας Μύρινας», αναριθ- 
μείται σε 6. 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΚΕΦΑΛΑΙΟ 2.1 

ΑΡΜΟΔΙΟΤΗΤΕΣ ΚΕΝΤΡΙΚΩΝ ΥΠΗΡΕΣΙΩΝ 

ΕΝΟΤΗΤΑ Ε: ΥΠΗΡΕΣΙΕΣ ΥΠΟΣΤΗΡΙΞΗΣ 

Άρθρο 12 

Αρμοδιότητες 

Διεύθυνσης Διοικητικών Υπηρεσιών 

Η Διεύθυνση Διοικητικών είναι αρμόδια για την τήρη¬ 
ση των διαδικασιών και αρχείων που αφορούν την δη¬ 
μοτική κατάσταση και την καταγραφή των ληξιαρχικών 
γεγονότων στην περιοχή του Δήμου, για τον σχεδίασμά 
και τον συντονισμό εφαρμογής των πολιτικών, συστημά¬ 
των και διαδικασιών που αποσκοπούν στην ορθολογική 
διοίκηση / διαχείριση του ανθρώπινου δυναμικού του 
Δήμου και για την παροχή γενικών υπηρεσιών διοικητι¬ 
κής υποστήριξης προς τις δημοτικές υπηρεσίες. Οι συ¬ 
γκεκριμένες αρμοδιότητες της Διεύθυνσης στο πλαίσιο 
της αποστολής της, καθορίζονται από τις ισχύουσες δια¬ 
τάξεις νόμων, διαταγμάτων και υπουργικών αποφάσεων. 

Διορθώνεται από: «Στη Διεύθυνση υπάγονται διοικη¬ 
τικά τα αποκεντρωμένα Γραφεία ΚΕΠ. Επίσης στο Τμήμα 
Ανθρώπινου Δυναμικού και Διοικητικής Μέριμνας υπά¬ 
γονται τα αποκεντρωμένα Γραφεία Διοικητικών Θεμάτων 
και Εξυπηρέτησης του Πολίτη», σε 

«Στη Διεύθυνση υπάγονταιταΤμήματα, Υποστήριξης 
Πολιτικών Οργάνων, Δημοτικής Κατάστασης - Ληξιαρ¬ 
χείου - Αλλοδαπών, ΚΕΠ με τα αποκεντρωμένα Γραφεία 
ΚΕΠ. Επίσης στοΤμήμα Ανθρώπινου Δυναμικού και Διοι¬ 
κητικής Μέριμνας υπάγονται τα αποκεντρωμένα Γραφεία 
Διοικητικών Θεμάτων και Εξυπηρέτησης του Πολίτη». 

(Συ μπλη ρώνεται) Συνεργάζεται με το Αυτοτελές Τμήμα 
Προγραμματισμού, Οργάνωσης και Πληροφορικής, κατά 
το σχεδίασμά σύνταξης του ετήσιου προγράμματος δρά¬ 
σης, του προϋπολογισμού και του πενταετούς επιχειρη¬ 
σιακού καθώς και για την κατάρτιση των προγραμμάτων 
δράσης του Δήμου που αφορούν την υλοποίηση των 
λειτουργιών του. 

Οι αρμοδιότητες των επί μέρους οργανικών μονάδων 
της Διεύθυνσης Διοικητικών Υπηρεσιών είναι οι εξής: 

(α) ΑρμοδιότητεςΤμήματος Υποστήριξης των Πολιτι¬ 
κών Οργάνων του Δήμου. 

Το Τμήμα Υποστήριξης των Πολιτικών Οργάνων παρέ¬ 
χει κάθε είδους διοικητική και γραμματειακή υποστήριξη 
στα αιρετά διοικητικά όργανα του Δήμου. Ειδικότερα 
το Τμήμα: 

1) Παρέχει κάθε είδους διοικητική και γραμματειακή 
υποστήριξη προς τα συλλογικά διοικητικά αιρετά όρ¬ 
γανα του Δήμου, δηλαδή το Δημοτικό Συμβούλιο, την 
Οικονομική Επιτροπή, την Επιτροπή Ποιότητας Ζωής και 
την Εκτελεστική Επιτροπή (οργάνωση συνεδριάσεων, τή¬ 
ρηση πρακτικών συνεδριάσεων, παραγωγή, διεκπεραί¬ 
ωση, διαχείριση και αρχειοθέτηση εγγράφων, ρύθμιση 
συναντήσεων, τήρηση πρωτοκόλλου, τήρηση αρχείου 
αποφάσεων συλλογικών οργάνων κ.λπ.). 

2) Παρέχει κάθε είδους διοικητική και γραμματειακή 
υποστήριξη προς τα ατομικά διοικητικά αιρετά όργανα 
του Δήμου, δηλαδή τον Πρόεδρο του Δημοτικού Συμ¬ 


βουλίου, τον Δήμαρχο και τους Αντιδημάρχους, (οργά¬ 
νωση και ρύθμιση συναντήσεων, παραγωγή, διεκπεραί¬ 
ωση, διαχείριση και αρχειοθέτηση εγγράφων, τήρηση 
πρωτοκόλλου, τήρηση αρχείου αποφάσεων ατομικών 
οργάνων κ.λπ.). 

3) Παρέχει διοικητική υποστήριξη προς την Δημοτική 
Επιτροπή Διαβούλευσης. 

4) Παρέχει γραμματειακή υποστήριξη στις Δημοτικές 
Παρατάξεις. 

5) Μεριμνά για την ενημέρωση των πολιτικών οργά¬ 
νων και των υπηρεσιών του Δήμου για τις αποφάσεις 
που λαμβάνουν τα όργανα του Δήμου. 

6) Τηρεί το αρχείο των εκπροσώπων του Δήμου σε δια¬ 
φόρους φορείς και όργανα και μεριμνά για την αποστολή 
στοιχείων στους εκπροσώπους και την παραλαβή και 
διεκπεραίωση των εκθέσεων που υποβάλλουν στο Δήμο. 

(β) ΑρμοδιότητεςΤμήματος Δημοτικής Κατάστασης, 
Ληξιαρχείου και Αλλοδαπών 

(Αρμοδιότητες σε θέματα δημοτικής κατάστασης) 

1) Τηρεί και ενημερώνει τα μητρώα του δημοτολογί¬ 
ου και τα μητρώα αρρένων, σύμφωνα με τις ισχύουσες 
θεσμοθετημένες διαδικασίες και τηρεί τις υποχρεώσεις 
που απορρέουν από την κείμενη νομοθεσία για τη δημι¬ 
ουργία και τήρηση του εθνικού δημοτολογίου. 

2) Μεριμνά για την πρόσληψη και αλλαγή επωνύμου, 
καθώς και την πρόσληψη πατρώνυμου και μητρωνύμου 
από παιδιά, που γεννήθηκαν χωρίς γάμο των γονέων 
τους ή είναι αγνώστων γονέων. 

3) Μεριμνά για τον εξελληνισμό του ονοματεπωνύμου 
Ελλήνων του εξωτερικού, ομογενών αλλοδαπών, που 
αποκτούν την ελληνική ιθαγένεια και παλιννοστησάντων 
ομογενών, που έχουν την ελληνική ιθαγένεια. 

4) Χορηγεί άδειες πολιτικού γάμου και μεριμνά για την 
τέλεση των γάμων αυτών. 

5) Ενημερώνει περιοδικά τις δημόσιες υπηρεσίες για 
τις μεταβολές προσωπικής κατάστασης που προκύπτουν 
από τα τηρούμενα στοιχεία. 

6) Εκδίδει κάθε είδους πιστοποιητικά ατομικής και 
οικογενειακής κατάστασης καθώς και κάθε είδους βε¬ 
βαιώσεις, καταλόγους και πίνακες με τα στοιχεία που 
αναγράφονται στα ανωτέρω μητρώα. 

7) Συνεργάζεται με άλλους Δήμους και δημόσιες υπη¬ 
ρεσίες στις περιπτώσεις μεταβολών των μητρώων σε 
αντιστοιχία προς ανάλογα αρχεία που τηρούνται εκεί. 

8) Μεριμνά για την τήρηση των υποχρεώσεων του 
Δήμου που προκύπτουν από την ισχύουσα εκλογική 
νομοθεσία. 

(Αρμοδιότητες σε θέματα Ληξιαρχείου) 

9) Τηρεί και ενημερώνει τα ληξιαρχικά βιβλία και αρ¬ 
χεία, στα οποία καταχωρούνται τα ληξιαρχικά γεγονότα 
που συμβαίνουν στην περιφέρεια του Δήμου (γεννήσεις, 
γάμοι, θάνατοι) καθώς και κάθε μεταγενέστερο γεγονός 
που συνδέεται με αυτά (π.χ. διαζύγια), σύμφωνα με τις 
ισχύουσες θεσμοθετημένες διαδικασίες. 

10) Τηρεί αρχεία επισήμων εγγράφων ληξιαρχικών 
γεγονότων. 

11) Εκδίδει αποσπάσματα των ληξιαρχικών πράξεων 
ή άλλα θεσμοθετημένα πιστοποιητικά. 

12) Ενημερώνει τα αντίστοιχαΤμήματα άλλων Δήμων 
για τα ληξιαρχικά γεγονότα που επηρεάζουν τα στοιχεία 
των μητρώων / αρχείων που τηρούνται στα Τμήματα 
αυτά. 

13) Συνεργάζεται με Ληξιαρχεία άλλων Δήμων σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

(Αρμοδιότητες σε θέματα Αλλοδαπών και Μετανά¬ 
στευσης) 

14) Τηρεί τις υποχρεώσεις που προκύπτουν από την 
ισχύουσα νομοθεσία περί ιθαγένειας, αλλοδαπών και 
μετανάστευσης. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Τηρεί μητρώο Αλλοδαπών. 

(β) Παραλαμβάνει αιτήσεις, ελέγχει τα δικαιολογητικά 
και τα προωθεί στην αρμόδια υπηρεσία της Περιφέρει¬ 
ας για την χορήγηση και ανανέωση αδειών παραμονής 
αλλοδαπών στην Ελλάδα. 

(γ) Παραλαμβάνει αιτήσεις και δικαιολογητικά για την 
απόκτηση της ελληνικής ιθαγένειας με πολιτογράφηση 
και τις προωθεί στην αρμόδια υπηρεσία του Υπουργείου 
Εσωτερικών. 

(δ) Επιδίδει σχετικές με τα ανωτέρω αποφάσεις σε 
αλλοδαπούς. 

(γ) Τμήμα Ανθρώπινου Δυναμικού και Διοικητικής 
Μέριμνας 

(Αρμοδιότητες σε θέματα ανάπτυξης ανθρώπινου 
δυναμικού) 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Δήμου με το προσωπικό του, 
στο πλαίσιο πάντοτε των γενικότερων ρυθμίσεων της 
Πολιτείας. 

2) Στο πλαίσιο και των πολιτικών ανθρώπινου δυνα¬ 
μικού που θεσπίζει η Πολιτεία για τον δημόσιο τομέα, 
μεριμνά για τον προσδιορισμό των αναγκαίων θέσεων 
εργασίας ανά διοικητική ενότητα του Δήμου σε συνερ¬ 
γασία με το Γραφείο Προγραμματισμού και Οργάνωσης 
του Τμήματος Προγραμματισμού, Οργάνωσης και Πλη¬ 
ροφορικής και την κατάρτιση / επικαιροποίηση των πε¬ 
ριγραφών αρμοδιοτήτων των επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητεςτου Δήμου με στόχο 
τόσο την αξιοποίηση των προσόντων των στελεχών όσο 
και την απρόσκοπτη και διαρκή κάλυψη των αναγκών 
των δημοτικών υπηρεσιών. 

4) Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς τους 
προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξιολό¬ 
γησης των εργαζομένων στο Δήμο και την τήρηση των 
σχετικών στοιχείων. 


7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Δήμου (π.χ. οργάνωση μετακινήσεων του προσωπικού 
στις εγκαταστάσεις του Δήμου, παιδικοί σταθμοί κ.λπ.). 

8) Μεριμνά για την ανάπτυξη του ανθρώπινου δυνα¬ 
μικού του Δήμου με τον προσδιορισμό των αναγκών 
βελτίωσης των προσόντων και ικανοτήτων των εργα¬ 
ζομένων και την εισήγηση και την παρακολούθηση της 
υλοποίησης των συμφωνουμένων μέτρων βελτίωσης. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του αν¬ 
θρώπινου δυναμικού του Δήμου. Παρακολουθεί την 
υλοποίηση των προγραμμάτων και μεριμνά για την αξι¬ 
ολόγηση των αποτελεσμάτων από την υλοποίηση των 
προγραμμάτων αυτών στην πράξη. 

10) Μεριμνά για τη βελτίωση των ανθρωπίνων σχέσε¬ 
ων μέσα στο Δήμο με τον σχεδίασμά, την εισήγηση και 
την οργάνωση σχετικών προγραμμάτων (π.χ. εκδηλώ¬ 
σεις, ταξίδια κ.λπ.). 

(Αρμοδιότητες σε θέματα μητρώων και διαδικασιών 
προσωπικού) 

11) Μεριμνά για την τήρηση των νομοθετικών και κα¬ 
νονιστικών διατάξεων που ισχύουν εκάστοτε και ρυθμί¬ 
ζουν τις σχέσεις του Δήμου με το ανθρώπινο δυναμικό 
του (π.χ. θέματα μισθολογικά, ωραρίου, αδειών, ασθενει¬ 
ών, υπερωριών, απολύσεων, διεκδικήσεων κ.λπ.). 

12) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

13) Τηρεί τα μητρώα του Προσωπικού στο οποίο κα¬ 
ταγράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργασι¬ 
ακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

14) Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα με 
τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών κ.λπ.). 

15) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16) Συνεργάζεται με τους Προϊσταμένους των επιμέ¬ 
ρους διοικητικών ενοτήτων του Δήμου και τους ενημε¬ 
ρώνει για τις διαδικασίες που πρέπει να ακολουθούνται 
σε εργασιακά θέματα (διαχείριση παρουσιών, υπερωρι¬ 
ών, βεβαιώσεων προς το προσωπικό κ.λπ.). 

17) Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησης τους 
στο Δήμο. 

18) Μεριμνά για την θέσπιση και την εφαρμογή των 
κανόνων υγιεινής και ασφάλειας των εργαζομένων, σύμ¬ 
φωνα με την νομοθεσία. Παρέχει κάθε διοικητική υπο¬ 
στήριξη στους τεχνικούς ασφαλείας και στους γιατρούς 

εργασίας που προσφέρουν τις αντίστοιχες υπηρεσίες 
τους στο Δήμο σύμφωνα με τις αρμοδιότητες τους που 
καθορίζονται από την ισχύουσα νομοθεσία. Σύμφωνα 
με τις αρμοδιότητες αυτές: 

(α) Ο τεχνικός ασφάλειας παρέχει προς τα όργανα 
διοίκησης του Δήμου, στους εργαζόμενους και στους 
εκπροσώπους τους, υποδείξεις και συμβουλές, γραπτά 
ή προφορικά, σε θέματα σχετικά με την ασφάλεια της 
εργασίας και την πρόληψη των εργατικών ατυχημάτων. 

(β) Ο γιατρός εργασίας παρέχει προς τα όργανα διοί¬ 
κησης του Δήμου, στους εργαζόμενους και στους εκ¬ 
προσώπους τους, υποδείξεις και συμβουλές, γραπτά ή 
προφορικά, σχετικά με τα μέτρα που πρέπει να λαμβάνο- 
νται για τη σωματική και ψυχική υγεία των εργαζομένων 
και επιβλέπει την εφαρμογή των μέτρων προστασίας της 
υγείας των εργαζομένων. 

(γ) Ο γιατρός εργασίας και ο τεχνικός ασφάλειας κα¬ 
ταχωρούν τις γραπτές υποδείξεις τους σε ειδικό βιβλίο. 
Τα όργανα διοίκησηςτου Δήμου λαμβάνουν γνώση των 
υποδείξεων αυτών ενυπογράφως. 

(Αρμοδιότητες σε θέματα διοικητικής μέριμνας) 

19) Μεριμνά για τη φύλαξη, την ασφάλεια και την κα¬ 
θαριότητα των κάθε είδους εγκαταστάσεων του Δήμου. 

20) Μεριμνά για τη συντήρηση και αποκατάσταση 
βλαβών των κτιριακών και των ηλεκτρομηχανολογικών 
εγκαταστάσεων του Δήμου. 

21) Μεριμνά για τις μετακινήσεις και μεταφορές του 
προσωπικού του Δήμου. 

22) Μεριμνά για τη λειτουργία του Κεντρικού Πρω¬ 
τοκόλλου του Δήμου και διεκπεραιώνει τα σχετικά έγ¬ 
γραφα σε συνεργασία με τις γραμματείες των επιμέρους 
υπηρεσιών. 

23) Μεριμνά για τη λειτουργία του τηλεφωνικού κέ¬ 
ντρου του Δήμου. 

24) Από «Παρέχει διοικητική και γραμματειακή υπο¬ 
στήριξη προς τη Διεύθυνση καιταΤμήματατης (τήρηση 
πρωτοκόλλου, διεκπεραίωση και αρχειοθέτηση αλληλο¬ 
γραφίας, θέματα προσωπικού κ.λπ.)» σε «παρέχει διοικη¬ 
τική και γραμματειακή υποστήριξη προς τη Διεύθυνση, 
ταΤμήματατης και τα ΝΠΔΔ του Δήμου (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού, οικονομικής διαχείρισης και 
υλοποίησης δραστηριοτήτων, κ.λπ). 

25) Μεριμνά για τη σύσταση και την εύρυθμη λειτουρ¬ 
γία των αποκεντρωμένων Γραφείων Διοικητικών Θεμά¬ 
των σε δημοτικές ενότητες του Δήμου. 

(δ) ΑρμοδιότητεςΤμήματος Κ.Ε.Π. 

ΤοΤμήμα Κ.Ε.Π. (Κέντρο Εξυπηρέτησης Πολιτών) είναι 
αρμόδιο για την παροχή διοικητικών πληροφοριών και 
τη διεκπεραίωση των υποθέσεων των πολιτών από την 
υποβολή της αίτησης μέχρι την έκδοση της τελικής πρά¬ 
ξης, σε συνεργασία με τις καθ' ύλην αρμόδιες υπηρεσίες 
και σύμφωνα με τον κεντρικό σχεδίασμά του Υπουργεί¬ 
ου. Εσωτερικών. ΕιδικότερατοΤμήμα μέσω των γραφεί¬ 
ων ΚΕΠ της έδρας του Δήμου και των Αποκεντρωμένων 
Υπηρεσιών των Δημοτικών Ενοτήτων: 

1) Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις δημόσιες υπηρεσίες. 


2) Παραλαμβάνει αιτήσεις πολιτών για την διεκπεραί¬ 
ωση υποθέσεων τους από τις υπηρεσίες του Δημοσίου, 
ελέγχει την πληρότητά τους και σε περίπτωση που για 
την διεκπεραίωση της υπόθεσης απαιτούνται δικαιολο- 
γητικά, που δεν υποβάλλονται μαζί με την αίτηση, τα 
αναζητά και τα παραλαμβάνει με οποιονδήποτε πρό¬ 
σφορο τρόπο από τις αρμόδιες υπηρεσίες, μετά από 
σχετική εξουσιοδότηση των πολιτών. 

3) Διαβιβάζει πλήρεις τους φακέλους των υποθέσεων 
των πολιτών στην αρμόδια για την διεκπεραίωση τους 
υπηρεσία με οποιονδήποτε πρόσφορο τρόπο. 

4) Παραλαμβάνει από τις αρμόδιες υπηρεσίες τα τε¬ 
λικά έγγραφα που έχουν ζητηθεί από τους πολίτες και 
μεριμνά για την παράδοση τους στους πολίτες, είτε με 
αποστολή, είτε μέσω του ΚΕΠ. 

5) Παρέχει διάφορες υπηρεσίες στους πολίτες σύμ¬ 
φωνα με τον γενικό σχεδίασμά των ΚΕΠ (επικύρωση 
εγγράφων, θεώρηση γνησίου υπογραφής, χορήγηση 
παράβολων, χορήγηση αποδεικτικών φορολογικής και 
ασφαλιστικής ενημερότητας κ.λπ.). 

6) Τηρεί αρχεία και επεξεργάζεται στατιστικά στοιχεία 
από την δράση του ΚΕΠ. 

7) Παρακολουθεί και υποστηρίζει την εφαρμογή του 
προγράμματος θ - Κθρ για την εξυπηρέτηση των πολιτών 
σε απομακρυσμένους οικισμούς του Δήμου. 

8) Υποδέχεται από άλλα Κ.Ε.Π. αιτήσεις πολιτών η 
διεκπεραίωση των οποίων εμπίπτει στις αρμοδιότητες 
του Δήμου. Προωθεί τα αιτήματα αυτά στις αρμόδιες για 
τη διεκπεραίωση τους υπηρεσίες και παρακολουθεί τη 
διαδικασία της διεκπεραίωσης και την τήρηση των νό¬ 
μιμων χρονικών προθεσμιών. Παραλαμβάνει τα σχετικά 
έγγραφα από τις υπηρεσίες και τα αποστέλλει στα Κ.Ε.Π. 
της αρχικής υποβολής των αιτήσεων. 

9) Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

Άρθρο 13 

Αρμοδιότητες 

Διεύθυνσης Οικονομικών Υπηρεσιών 

Η Διεύθυνση Οικονομικών Υπηρεσιών είναι αρμόδια 
για την αποτελεσματική τήρηση των οικονομικών προ¬ 
γραμμάτων λειτουργίας του Δήμου, τη σωστή απεικό¬ 
νιση των οικονομικών πράξεων και τη διαχείριση των 
εσόδων και δαπανών του, καθώς και τη διασφάλιση και 
αξιοποίηση της δημοτικής περιουσίας και την αποτελε¬ 
σματική διενέργεια όλων των νόμιμων διαδικασιών που 
απαιτούνται για την προμήθεια υλικών, εξοπλισμού και 
υπηρεσιών του Δήμου. 

Διορθώνεται, από : «Στη Διεύθυνση υπάγονται διοι¬ 
κητικά τοΤμήμα Εσόδων, Περιουσίας και Ταμείου, και 
τα αποκεντρωμένα Γραφεία Οικονομικών Θεμάτων στις 
δημοτικές ενότητες Ατσικής, Μούδρου και Νέας Κούτα- 
λης» σε 

«Στη Διεύθυνση υπάγονται διοικητικά τα Τμήματα, 
Προϋπολογισμού - Λογιστηρίου, Εσόδων - Περιουσίας 
-Ταμείου και Προμηθειών, καθώς καιτα αποκεντρωμένα 
Γραφεία Οικονομικών Θεμάτων στις δημοτικές ενότητες 
Ατσικής, Μούδρου και Νέας Κούταλης». 

(Συμπληρώνεται) Συνεργάζεται μετο ΑυτοτελέςΤμήμα 
Προγραμματισμού, Οργάνωσης και Πληροφορικής, κατά 
το σχεδίασμά σύνταξης του ετήσιου προγράμματος Δρά¬ 
σης, του προϋπολογισμού και του πενταετούς επιχειρη¬ 
σιακού καθώς και για την κατάρτιση των προγραμμάτων 
δράσης του Δήμου που αφορούν την υλοποίηση των 
λειτουργιών του. 

(α) Αρμοδιότητες Τμήματος Προϋπολογισμού, Λογι¬ 
στηρίου και Προμηθειών 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

1) Μεριμνά για την τήρηση του συστήματος κατάρτι¬ 
σης των Προϋπολογισμών του Δήμου. 

2) Συνεργάζεται με τις επιμέρους δημοτικές υπηρεσίες 
για την παροχή οικονομικών στοιχείων, κατευθύνσεων 
και προτύπων που θα επιτρέπουν την κατάρτιση από τις 
υπηρεσίεςτων προϋπολογισμών τους σε συνάρτηση με 
τα αντίστοιχα προγράμματα τους. 

3) Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους συ¬ 
νολικούς Προϋπολογισμούς του Δήμου προς έγκριση 
από τα αρμόδια όργανα. 

4) Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες. 

5) Συνεργάζεται με τις υπόλοιπες υπηρεσίες του Δή¬ 
μου για την τήρηση των διαδικασιών αμφίδρομης ενη¬ 
μέρωσης και ροής των οικονομικών πληροφοριών που 
σχετίζονται με την εκτέλεση και την αναθεώρηση των 
προϋπολογισμών κάθε υπηρεσίας. 

6) Μεριμνά για την σύνταξη και υποβολή στα αρμόδια 
όργανα τα περιοδικά οικονομικά απολογιστικά στοιχεία, 
σύμφωνα με το σύστημα οικονομικής πληροφόρησης 
που εφαρμόζει ο Δήμος. 

7) Παρακολουθεί την κατάρτιση και την εξέλιξη των τα¬ 
μειακών προγραμμάτων του Δήμου. Διερευνά τις ταμει¬ 
ακές ανάγκες και εισηγείται τις κατάλληλες μεθόδους για 
την αντιμετώπιση των ταμειακών αναγκών του Δήμου 
(π.χ. δανεισμός). Μεριμνά για την εφαρμογή των απο¬ 
φάσεων που σχετίζονται με την κάλυψη των ταμειακών 
αναγκών του Δήμου. 

8) Συνεργάζεται με τις τράπεζες και μεριμνά για την 
αξιοποίηση των διαθεσίμων του Δήμου. 

(Αρμοδιότητες σε θέματα λογιστηρίου και αποθηκών) 

9) Τηρεί το σύστημα λογιστικής απεικόνισης των οι¬ 
κονομικών πράξεων του Δήμου (γενική και αναλυτική 
λογιστική). Τηρεί τις σχετικών λογιστικές διαδικασίες 
καθώς και τα αντίστοιχα λογιστικά βιβλία και στοιχεία 
που προβλέπονται από την νομοθεσία. 

10) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Δήμου. 

11) Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώσε¬ 
ων του Δήμου. 


12) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με τον 
Δήμο, καθώς και των δοσοληπτικών λογαριασμών με τα 
νομικά πρόσωπα και τα ιδρύματα του Δήμου. 

13) Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Δήμου με βάση τις ισχύ- 
ουσες διαδικασίες. 

14) Παρέχει κάθε είδους πληροφόρηση προς τα αρ¬ 
μόδια όργανα του Δήμου και τις υπόλοιπες δημοτικές 
υπηρεσίες για την εξέλιξη των λογιστικών μεγεθών του 
Δήμου. 

15) Μεριμνά για την παροχή κάθε είδους στοιχείων 
που ζητούνται από Δημόσιες/Ελεγκτικές Υπηρεσίες σύμ¬ 
φωνα με τις διαδικασίες που ισχύουν εκάστοτε. 

16) Τηρεί ειδικά συστήματα λογιστικής και οικονομι¬ 
κής διαχείρισης Προγραμμάτων και Έργων στα οποία 
συμμετέχει ο Δήμος και που χρηματοδοτούνται από το 
Πρόγραμμα Δημοσίων Επενδύσεων ή/και από ευρωπα¬ 
ϊκούς ή διεθνείς πόρους. 

17) Τηρεί αρχείο παραστατικών διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

18) Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19) Τηρεί το αρχείο συμβάσεων για υπηρεσίες, έργα 
και προμήθειες που αναθέτει ο Δήμος. Παραλαμβάνει 
και ελέγχει τα κάθε φύσης παραστατικά που απαιτού¬ 
νται κατά περίπτωση για την πληρωμή των οφειλών του 
Δήμου στους αντίστοιχους δικαιούχους και ελέγχει την 
ύπαρξη των προϋποθέσεων για τη διενέργεια πληρω¬ 
μών του Δήμου με βάση τις διατάξεις των αντιστοίχων 
συμβάσεων. 

20) Ελέγχει την πρόβλεψη των οφειλών στους αντί¬ 
στοιχους κωδικούςτου προϋπολογισμού του Δήμου και 
ελέγχει την επάρκειας των αντίστοιχων πιστώσεων. 

21) Εκδίδει τα εντάλματα πληρωμής των οφειλών του 
Δήμου και τα αποστέλλει στο ταμείο για πληρωμή. 

22) Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί- 
ων(μηχανήματα - εξοπλισμός) ή αναλωσίμων που απαι¬ 
τεί η λειτουργία του Δήμου. 

23) Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία )με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Δήμου. 

24) Παρακολουθεί τα αποθεμάτων των αποθηκών και 
διατυπώνει εισηγήσεις για την ανάγκη ανανέωσης τους. 
Συνεργάζεται σχετικά με τις δημοτικές υπηρεσίες που 
κάνουν χρήση των υλικών των αποθηκών. 

25) Τηρεί το αρχείο των παγίων κινητών περιουσιακών 
στοιχείων του Δήμου (μηχανήματα, οχήματα, συσκευές, 
εξοπλισμός κ.λπ.) και παρακολουθεί την κατανομή των 
παγίων αυτών στις υπηρεσίες του Δήμου. 

26) Τηρεί τις διαδικασίες χαρακτηρισμού υλικών ως 
αχρήστων ή ως υλικών που πλεονάζουν και τήρηση των 
διαδικασιών καταστροφής, απομάκρυνσης ή εκποίησής 
τους. 

27) Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Δήμου. 

28) Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Δήμου, που έχουν επί¬ 
δραση στην διαμόρφωση των αμοιβών του και μεριμνά 
για την έκδοση των μισθολογικών καταστάσεων και την 
πληρωμή των αμοιβών. 

29) Μεριμνά για τη έκδοση βεβαιώσεων καταβληθει- 
σών αμοιβών προςτο προσωπικό του Δήμου και για τον 
υπολογισμό και την απόδοση προς τα ασφαλιστικά τα¬ 
μεία των αντιστοίχων ασφαλιστικών εισφορών. 

(Αρμοδιότητες σε θέματα προμηθειών υλικών / εξο¬ 
πλισμού / υπηρεσιών) 

30) Σχεδιάζει και εισηγείται τις εσωτερικές διαδικα¬ 
σίες για την κατάρτιση του προγράμματος απαιτουμέ- 
νων προμηθειών και υπηρεσιών (εκτός του πεδίου του 
ν. 3316/2005) του Δήμου, συγκεντρώνει τις αιτήσειςτων 
δημοτικών υπηρεσιών, εξετάζει τη σκοπιμότητα αυτών 
και διαμορφώνει περιοδικά προγράμματα για την προ¬ 
μήθεια κάθε είδους υλικών, εξοπλισμού και υπηρεσιών 
και εισηγείται αυτά για έγκριση στα αρμόδια όργανα του 
Δήμου (υλικά για την εκτέλεση τεχνικών έργων, ανταλ¬ 
λακτικά, λιπαντικά, καύσιμα, λιπάσματα, φυτοφάρμακα, 
μηχανήματα, εργαλεία, έπιπλα, είδη γραφείου, μισθώσεις 
μεταφορικών μέσων, ασφαλίσεις κ.λπ.). 

31) Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Δήμο και τη λήψη στοιχείων τιμών προμή¬ 
θειας ή υπηρεσίας. 

32) Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε συ¬ 
νεργασία με τα αρμόδια κάθε φορά τμήματα του Δήμου, 
καταρτίζει το σχέδιο της διακήρυξης, των συμβάσεων 
και όλων των αποφάσεων και εισηγείται τη συγκρότη¬ 
ση όλων των επιτροπών που απαιτούνται (διενέργειας 
διαγωνισμών, αξιολόγησης των προσφορών και παραλα¬ 
βής των ειδών) στο κάθε φορά αρμόδιο αποφαινόμενο 
όργανο του Δήμου, παρακολουθεί τη λειτουργία τους 
και γενικά μεριμνά για όλα τα ζητήματα που αφορούν 
την εκτέλεση κάθε προμήθειας ή υπηρεσίας μέχρι και 
την οριστική παραλαβή της, σύμφωνα πάντοτε με τις 
ισχύουσες διατάξεις. 

33) Μεριμνά για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

34) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 


(β) Αρμοδιότητες Τμήματος Εσόδων, Περιουσίας και 
Ταμείου 

(Αρμοδιότητες σε θέματα εσόδων και περιουσίας) 

1) Συγκεντρώνει στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων 
προς τον Δήμο των φυσικών και νομικών προσώπων 
για φόρους, εισφορές, τέλη, δικαιώματα που περιοδικά 
πρέπει να καταβάλλονται στο Δήμο με βάση τις ισχύου- 
σες εκάστοτε διατάξεις της νομοθεσίας. 

2) Ελέγχει την ακρίβεια των μεγεθών με βάση τα οποία 
υπολογίζονται το ύψος ανά υπόχρεο των προηγούμενων 
φόρων, εισφορών, τελών, δικαιωμάτων κ.λπ. 

3) Δημιουργεί και τηρεί αρχεία υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

4) Επεξεργάζεται στοιχεία και υπολογίζει περιοδικά το 
ύψος των οφειλομένων ποσών κατά κατηγορία προσό¬ 
δου και υπόχρεο. Καταρτίζει βεβαιωτικούς καταλόγους 
υπόχρεων και αντίστοιχων οφειλόμενων ποσών κατά 
κατηγορία προσόδου. 

5) Μεριμνά για την ενημέρωση των υπόχρεων για την 
καταβολή των προηγουμένων οφειλομένων ποσών και 
μεριμνά για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλόμενων ποσών. 

6) Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντιστοίχων εισπράξεων. 

7) Τηρεί τις αντίστοιχες διαδικασίες και εκδίδει βεβαι¬ 
ώσεις που σχετίζονται με την είσπραξη διαφόρων τελών, 
δικαιωμάτων ή εισφορών. 

8) Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Δήμου μέσω 
των νεκροταφείων, σφαγείων, δημοτικών αγορών, της 
ύδρευσης κ.λπ. 

9) Τηρεί τις διαδικασίες που σχετίζονται με την αποδο¬ 
χή και την αξιοποίηση των δωρεών και των κληροδοτη¬ 
μάτων προς τον Δήμο, σύμφωνα με τους αντιστοίχους 
όρους. 

10) Τηρεί τα αρχεία της δημοτικής ακίνητης περιουσίας 
σε ηλεκτρονική και φυσική μορφή (φάκελοι με στοιχεία 
περιγραφικά και ιδιοκτησιακά έγγραφα) 

11) Μεριμνά για την διερεύνηση μεθόδων αξιοποίη¬ 
σης της δημοτικής ακίνητης περιουσίας και διατυπώνει 
σχετικές εισηγήσεις προς τα αρμόδια όργανα του Δήμου. 

12) Μεριμνά για την προώθηση της αξιοποίησης της 
δημοτικής ακίνητης περιουσίας σύμφωνα με τις σχετικές 
αποφάσεις του Δήμου και τη διαχείριση της εκμετάλλευ¬ 
σης της δημοτικής ακίνητης περιουσίας (π.χ. κατάρτιση 
συμβάσεων μισθώσεων, μέριμνα είσπραξης μισθωμά¬ 
των κ.λπ.). 

13) Μεριμνά για την εκμίσθωση δημοτικών εκτάσεων 
γης για βιομηχανικούς ή βιοτεχνικούς σκοπούς, κτηνο- 
τροφικές εκμεταλλεύσεις, εγκαταστάσεις θερμοκηπίων 
και για μονάδες στους τομείς αλιείας. 

14) Μεριμνά για την παραχώρηση χρήσης δημοτικών 
ακινήτων ή τη καταβολή μισθώματος προς κάλυψη στε- 
γαστικών αναγκών της πυροσβεστικής υπηρεσίας. 

(Αρμοδιότητες σε θέματα Ταμείου) 

15) Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο των 
δικαιολογητικών που ορίζει ο νόμος. 

16) Καταγράφει τις διενεργούμενες πληρωμές σύμ¬ 
φωνα με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

17) Παραλαμβάνει τους βεβαιωτικούς καταλόγους 
των υπόχρεων και των αντιστοίχων οφειλομένων στο 
Δήμο ποσών κατά κατηγορία εσόδου. Εκδίδει και με¬ 
ριμνά για την κοινοποίηση ειδικών προσκλήσεων προς 
τους οφειλέτες. 

18) Διενεργεί τις εισπράξεις των οφειλών προς τον 
Δήμο και ενημερώνει το λογιστικό σύστημα του Δήμου 
με τις σχετικές ταμειακές εγγραφές. 

19) Παρακολουθεί την τακτοποίηση των υποχρεώ¬ 
σεων των οφειλετών προς το Δήμο και ενημερώνει τις 
αρμόδιες υπηρεσίες για τις καθυστερούμενες οφειλές. 

20) Παρακολουθεί και ελέγχει τους υπαλλήλους άλλων 
υπηρεσιών του Δήμου που ασχολούνται με εισπράξεις, 
(αποκεντρωμένες υπηρεσίες, κοιμητήρια, σφαγεία, δη¬ 
μοτικές αγορές κ.λπ.). 

21) Τηρεί τις διαδικασίες συναλλαγών με τιςΤράπεζες 
για την τοποθέτηση των χρηματικών διαθεσίμων και τη 
διενέργεια εισπράξεων και πληρωμών μέσω επιταγών. 

22) Τηρεί το αναγκαίο φυσικό ταμείο στα γραφεία του 
Δήμου. 

23) Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Δήμου 
με τις ταμειακές εγγραφές. 

24) Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

25) Μεριμνά για τη σύσταση και την εύρυθμη λειτουρ¬ 


γία των αποκεντρωμένων Γραφείων Οικονομικών Θεμά¬ 
των σε δημοτικές ενότητες του Δήμου. 

Το άρθρο 13 «Αρμοδιότητες Διεύθυνσης Τεχνικών 
Υπηρεσιών» αναριθμείται σε 14. 

Το άρθρο 14 « Αρμοδιότητες Διεύθυνσης Περιβάλλο¬ 
ντος και Ποιότητας Ζωής» αναριθμείται σε 15. 

Το άρθρο 15 «Αρμοδιότητες ΑυτοτελούςΤμήματος Πο¬ 
λεοδομίας και Πολεοδομικών Εφαρμογών» μετονομάζεται 
σε «ΑυτοτελέςΤμήμα Δόμησης» και αναριθμείται σε 16. 

Το άρθρο 16 « Αρμοδιότητες Αυτοτελούς γραφείου 
Διοικητικής και Τεχνικής Υποστήριξης Δημοτικής Κοι¬ 
νότητας Μύρινας αναριθμείται σε 17. 

Το άρθρο 17 «Αποκεντρωμένες Υπηρεσίες με έδρα την 
Δημοτική Ενότητα Ατσικής» αναριθμείται σε 18. 

Το άρθρο 18 «Αποκεντρωμένες Υπηρεσίες με έδρα 
την Δημοτική Ενότητα Μούδρου» αναριθμείται σε 19. 

Το άρθρο 19 «Αποκεντρωμένες Υπηρεσίες με έδρα την 
Δημοτική Ενότητα Νέας Κούταλης» αναριθμείται σε 20. 

Το άρθρο 20 «Διοίκηση - Εποπτεία - Συντονισμός» 
αναριθμείται σε 21. 

Το άρθρο 21 «Αρμοδιότητες Προϊσταμένων Διοικητι¬ 
κών Ενοτήτων» αναριθμείται σε 22. 

Το άρθρο 22 « Κανονισμοί Λειτουργίας των Δημοτικών 
Υπηρεσιών» αναριθμείται σε 23. 

Το άρθρο 23 «Ειδικές Θέσεις» αναριθμείται σε 24. 

Το άρθρο 24 «Οργανικές Θέσεις με Σχέση Εργασίας 
Δημοσίου Δικαίου» αναριθμείται σε 25. 

Το άρθρο 25 «Θέσεις με σχέση εργασίας Ιδιωτικού Δι¬ 
καίου Αορίστου χρόνου» αναριθμείται σε 26. 

Το άρθρο 26 «Θέσεις με σχέση εργασίας Ιδιωτικού Δι¬ 
καίου Ορισμένου χρόνου» αναριθμείται σε 27. 

Γ. Το ΑΡΘΡΟ 27 του ΜΕΡΟΥΣ 5 του ΟΕΥ, (ΕΠΙΛΟΓΗ 
ΠΡΟΪΣΤΑΜΕΝΩΝ), αναριθμείται σε 28 και αντικαθίστα¬ 
ται ως εξής: 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 


Άρθρο 28 

Προϊστάμενοι Υπηρεσιών 


Προϊστάμενοι των Διευθύνσεων, Τμημάτων και Αυτοτελών Τμημάτων ή Γραφείων της 
οργανωτικής δομής του Δήμου τοποθετούνται, σύμφωνα με τις κείμενες διατάξεις, υπάλληλοι 
των ακόλουθων κλάδων: 



ΔΙΟΙΚΗΤΙΚΗ ΕΝΟΤΗΤΑ 

(Οργανική μονάδα) 

ΚΛΑΔΟΣ 

1 

Αυτοτελές Γ ραφείο 

Επικοινωνίας και Δημοσίων Σχέσεων 

ΠΕ Επικοινωνιών και Μέσων Μαζικής 

Ενημέρωσης ή ΠΕ Διοικητικών ή ΤΕ Διοικητικών- 
Λογιστικών ή ΔΕ Διοικητικών. 

2 

Αυτοτελές Γ ραφείο Διαφάνειας 

ΠΕ Νομικών ή ΠΕ Διοικητικών ή ΠΕ Διοικητικών- 
Οικονομικών ή ΠΕ Πληροφορικής ή ΤΕ Πληροφορικής ή 

ΤΕ Πληροφορικής Ηλ/κώνΥπολ/κών Συστημάτων ή ΤΕ 
Διοικητικού Λογιστικού ή ΔΕ Διοικητικών, (προστίθεται ο 
κλάδος ΤΕ Διοικητικού Λογιστικού) 

3 

Αυτοτελές Γ ραφείο Διοικητικής 
Βοήθειας 

ΠΕ Διοικητικών ή ΠΕ Διοικητικών-Οικονομικών ή 

ΠΕ Πληροφορικής ή ΤΕ Διοικητικού-Λογιστικού ή ΔΕ 
Διοικητικών, (προστίθεται ο κλάδος ΠΕ Πληροφορικής) 

4 

Αυτοτελές Τμήμα 

Προγραμματισμού, Οργάνωσης και 
Πληροφορικής 

ΠΕ Πληροφορικής Μηχανικών Η/Υ ή ΠΕ 

Πληροφορικής ή ΠΕ Μηχανικών ή ΠΕ Διοικητικών 
- Οικονομικών ή ΠΕ Διοικητικών ή ΤΕ Πληροφορικής ή 

ΤΕ Πληροφορικής Ηλ/κώνΥπολ/κών Συστημάτων ή ΤΕ 
Διοικητικού-Λογιστικού ή ΔΕ Διοικητικών, (προστίθενται οι 
κλάδοι ΠΕ Διοικητικών - ΤΕ Διοικητικού-Λογιστικού) 

5 

Αυτοτελές Τμήμα Τοπικής 
Οικονομικής Ανάπτυξης 

ΠΕ Γεωπόνων ή ΠΕ Γεωλόγων ή ΠΕ Ιχθυολόγων 
ή ΠΕ Κτηνιάτρων ή ΠΕ Διοικητικών-Οικονομικών ή ΠΕ 
Διοικητικών ή ΠΕ Πληροφορικής ή ΤΕ Τεχνολόγων 
Γεωπονίας η ή ΤΕ Διοικητικού-Λογιστικού ή ΔΕ 

Διοικητικών, (προστίθεται ο κλάδος ΠΕ Διοικητικών) 

6 

Αυτοτελές Τμήμα Κοινωνικής 
Προστασίας, Παιδείας και Πολιτισμού 

ΠΕ Κοινωνιολόγων ή ΠΕ Ψυχολόγων ή ΠΕ 
Διοικητικών ή ΤΕ Εποπτών Δημόσιας Υγείας ή ΤΕ 
Κοινωνικών Λειτουργών ή ΤΕ Διοικητικού-Λογιστικού ή ΤΕ 
Νοσηλευτών ή ΔΕ Διοικητικών. 

7 

Διεύθυνση Διοικητικών 
Υπηρεσιών 

ΠΕ Διοικητικών ή ΠΕ Διοικητικών-Οικονομικών ή 

ΠΕ Πληροφορικής ή ΤΕ Διοικητικού—Λογιστικού ή ΔΕ 
Διοικητικών(προστίθεται ο κλάδος ΠΕ Πληροφορικής, 
διαγράφεται ο κλάδος ΔΕ Διοικητικών) 


Τμήμα Υποστήριξης Πολιτικών 
Οργάνων 

ΠΕ Διοικητικών ή ΠΕ Διοικητικών-Οικονομικών ή 

ΠΕ Πληροφορικής ή ΤΕ Διοικητικού—Λογιστικού ή ΔΕ 
Διοικητικών (προστίθεται ο κλάδος ΠΕ Πληροφορικής) 


Τμήμα Δημοτικής 

Κατάστασης, Ληξιαρχείου και 
Αλλοδαπών 

ΠΕ Διοικητικών ή ΠΕ Διοικητικού-Οικονομικού ή 

ή ΠΕ Πληροφορικής ή ΤΕ Διοικητικού—Λογιστικού 
ή ΔΕ Διοικητικού (προστίθεται ο κλάδος ΠΕ 

Πληροφορικής) 


Τμήμα Ανθρώπινου 

Δυναμικού και Διοικητικής Μέριμνας 

ΠΕ Διοικητικών ή ΠΕ Διοικητικών-Οικονομικών ή 

ΠΕ Πληροφορικής ή ΤΕ Διοικητικού—Λογιστικού ή ΔΕ 
Διοικητικών (προστίθεται ο κλάδος ΠΕ Πληροφορικής) 


Τμήμα Κ.Ε.Π. 

ΠΕ Διεκπεραίωσης Υποθέσεων Πολιτών ή ΠΕ 
Διοικητικών ή ΤΕ Διεκπεραίωσης υποθέσεων Πολιτών, ή 

ΤΕ Διοικητικού-Λογιστικού ή ΔΕ Διεκπεραίωσης 

Υποθέσεων Πολιτών ή ΔΕ Διοικητικών. 


Διεύθυνση Οικονομικών 
Υπηρεσιών 

ΠΕ Διοικητικών ή ΠΕ Διοικητικών-Οικονομικών ή 

ΠΕ Πληροφορικής ή ΤΕ Διοικητικού-Λογιστικού 


Τμήμα Προϋπολογισμού, 
Λογιστηρίου και Προμηθειών 

ΠΕ Διοικητικών-Οικονομικών ή ΠΕ Διοικητικών ή 

ΠΕ Πληροφορικής ή ΤΕ Διοικητικού-Λογιστικού ή ΔΕ 
Διοικητικών (προστίθεται ο κλάδος ΠΕ Πληροφορικής) 


Τμήμα Εσόδων, Περιουσίας 
και Ταμείου 

ΠΕ Διοικητικών-Οικονομικών ή ΠΕ Διοικητικών ή 

ΠΕ Πληροφορικής ή ΤΕ Διοικητικού-Λογιστικού ή ΔΕ 
Διοικητικών (προστίθεται ο κλάδος ΠΕ Πληροφορικής) 


Τμήμα Προμηθειών 

ΠΕ Διοικητικών ή ΠΕ Διοικητικών-Οικονομικών ή 

ΠΕ Πληροφορικής ή ΤΕ Διοικητικού-Λογιστικού ή ΔΕ 
Διοικητικών. 

8 

Διεύθυνση Τεχνικών 

Υπηρεσιών 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΤΕ Μηχανικών 

Πολιτικών Δομικών Έργων ή ΤΕ Τεχνολόγων 

Τοπογράφων ή ΤΕ Τεχνολόγων Πολιτικών έργων 

Υποδομής ή Τεχνολόγων Μηχανολόγων ή Τεχνολόγων 
ηλεκτρολόγων Μηχανικών 

Τμήμα Τεχνικών και 
Ηλεκτρομηχανολογικών έργων και 
Συγκοινωνιών (διορθώνεται) 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΤΕ Μηχανικών 

Πολιτικών Δομικών Έργων ή ΤΕ Τεχνολόγων 

Τοπογράφων ή ΤΕ Τεχνολόγων Πολιτικών έργων 

Υποδομής ή Τεχνολόγων Μηχανολόγων ή Τεχνολόγων 
ηλεκτρολόγων Μηχανικών 

Τμήμα Η/Μ έργων και 
Συγκοινωνιών 

ΔΙΑΓΡΑΦΕΤΑΙ ΔΙΟΤΙ ΕΚ 
ΠΑΡΑΔΡΟΜΗΣ ΑΝΑφΕΡΕΤΑΙ ΩΣ 
ΤΜΗΜΑΑΦΟΥ ΣΤΟ ΑΡΘΡΟ 1, 
ΕΝΟΤΗΤΑ Ε ΤΟΥ ΟΕΥ η ΔΙΕΘΥΝΣΗ 
Τεχνικών υπηρεσιών έχει τα δύο 
κατωτέρω τμήματα: 

1. Τμήμα Τεχνικών και 
Ηλεκτρομηχανολογικών έργων και 
Συγκοινωνιών και 

2. Τμήμα Τεχνικής Υποστήριξης 
Δημοτικών και Τοπικών Κοινοτήτων 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΤΕ Μηχανικών 

Πολιτικών Δομικών Έργων ή ΤΕ Τεχνολόγων 

Τοπογράφων ή ΤΕ Τεχνολόγων Πολιτικών έργων 

Υποδομής ή Τεχνολόγων Μηχανολόγων ή Τεχνολόγων 
ηλεκτρολόγων Μηχανικών 


Τμήμα Τεχνικής Υποστήριξης 
Δημοτικών και Τοπικών Κοινοτήτων 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΤΕ Μηχανικών 

Πολιτικών Δομικών Έργων ή ΤΕ Τεχνολόγων 

Τοπογράφων ή ΤΕ Τεχνολόγων Πολιτικών έργων 

Υποδομής ή Τεχνολόγων Μηχανολόγων ή Τεχνολόγων 
ηλεκτρολόγων Μηχανικών 

Αυτοτελές Τμήμα Δόμησης 
(μετονομάζεται) 

Τμήμα Πολεοδομίας 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΤΕ Μηχανικών 

Πολιτικών Δομικών Έργων ή ΤΕ Τεχνολόγων 

Τοπογράφων ή ΤΕ Τεχνολόγων Πολιτικών έργων 

Υποδομής ή Τεχνολόγων Μηχανολόγων ή Τεχνολόγων 
ηλεκτρολόγων Μηχανικών, ή ΤΕ Εργοδηγών ή ΤΕ 
Εργοδηγών Σχεδιαστών. 

Διεύθυνση Περιβάλλοντος και 
Ποιότητας Ζωής 

(Διορθώνεται όπως στο μέρος 

1 του ΟΕΥ) 

Διεύθυνση Περιβάλλοντος 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΠΕ Διοικητικών, ή ΠΕ 
Πληροφορικής ή ΤΕ Μηχανικών Πολιτικών Δομικών 

Έργων ή ΤΕ Τεχνολόγων Τοπογράφων ή ΤΕ Τεχνολόγων 
Πολιτικών έργων Υποδομής ή Τεχνολόγων Μηχανολόγων 
ή Τεχνολόγων ηλεκτρολόγων Μηχανικών ή ΤΕ Διοικητικού- 
Λογιστικού ή ΤΕ Γεωπονίας. 

(Διαγράφονται οι κλάδοι ΠΕ Πολιτικών 

Μηχανικών ή ΠΕ Τοπογράφων Μηχανικών ή ΠΕ 
Αρχιτεκτόνων Μηχανικών ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων ή ΤΕ Μηχανικών Πολιτικών Δομικών 
Έργων ή ΤΕ Τεχνολόγων Τοπογράφων ή ΤΕ Τεχνολόγων 
Πολιτικών έργων Υποδομής ή Τεχνολόγων Μηχανολόγων 
ή Τεχνολόγων ηλεκτρολόγων Μηχανικών Μηχανικών 
προστίθενται οι κλάδοι ΠΕ Διοικητικών - ΠΕ 
Πληροφορικής - ΤΕ Διοικητικού-Λογιστικού, ΤΕ 

Γ εωπονίας) 


Τμήμα Ύδρευσης - 
Αποχέτευσης 

ΠΕ Πολιτικών Μηχανικών ή ΠΕ Τοπογράφων 
Μηχανικών ή ΠΕ Αρχιτεκτόνων Μηχανικών ή ΠΕ 
Περιβάλλοντος ή ΠΕ Μηχανικών Χωροταξίας και 
Περιφερειακής Ανάπτυξης ή ΠΕ Ηλεκτρολόγων Μηχανικών 
ή ΠΕ Μηχανολόγων Μηχανικών ή ΠΕ Χημικών Μηχανικών 
, ή ΠΕ Διοικητικών, ή ΠΕ Πληροφορικής ή ΤΕ Μηχανικών 
Πολιτικών Δομικών Έργων ή ΤΕ Τεχνολόγων 

Τοπογράφων ή ΤΕ Τεχνολόγων Πολιτικών έργων 

Υποδομής ή Τεχνολόγων Μηχανολόγων ή Τεχνολόγων 
ηλεκτρολόγων Μηχανικών, ή ΤΕ Διοικητικού Λογιστικού ή 

ΤΕ Γεωπονίας, ή ΔΕ Υδραυλικών, ή ΔΕ Διοικητικών. 

(Διαγράφονται οι κλάδοι ΠΕ Πολιτικών 

Μηχανικών ή ΠΕ Τοπογράφων Μηχανικών ή ΠΕ 
Αρχιτεκτόνων Μηχανικών ΠΕ Μηχανικών Χωροταξίας και 
Περιφερειακής Ανάπτυξης ή ΤΕ Μηχανικών Πολιτικών 
Δομικών Έργων ή ΤΕ Τεχνολόγων Τοπογράφων ή ΤΕ 
Τεχνολόγων Πολιτικών έργων Υποδομής προστίθενται οι 
κλάδοι ΠΕ Διοικητικών - ΠΕ Πληροφορικής - ΤΕ 
Διοικητικού-Λογιστικού, ΤΕ Γεωπονίας, ΔΕ Διοικητικών) 

Τμήμα Καθαριότητας και 
Ανακύκλωσης 

(Διορθώνεται όπως στο μέρος 

1 του ΟΕΥ) 

Τμήμα Διαχείρισης 
Απορριμμάτων 

ΠΕ Μηχανικών Περιβάλλοντος ή ΠΕ Διοικητικών ή 
ΠΕ Πληροφορικής ή ΤΕ Διοικητικού-Λογιστικού ή ΤΕ 
Γεωπονίας, ή ΔΕ Διοικητικού. 

(προστίθενται οι κλάδοι ΠΕ Πληροφορικής - ΤΕ 
Γεωπονίας,) 


Τμήμα Προστασίας 

ΠΕ Περιβάλλοντος ή ΠΕ Γεωπόνων ή ΠΕ 


Περιβάλλοντος και Πολιτικής 

Γεωλόγων ή ΠΕ Διοικητικών ή ΠΕ Πληροφορικής ή ΤΕ 


Προστασίας 

Δασοπονίας και Διαχείρισης φυσικού Περιβάλλοντος ή 

ΤΕ Τεχνολόγων Γεωπονίας ή ΤΕ Διοικητικού - Λογιστικού 
ή ΔΕ κηπουρών - δενδροκόμων - ανθοκόμων - 
Δενδροκηπουρών - ή ΔΕ Διοικητικών 

(προστίθενται οι κλάδοι ΠΕ Διοικητικών - ΠΕ 
Πληροφορικής - ΤΕ Διοικητικού-Λογιστικού) 


Τμήμα Συντήρησης 

ΠΕ Περιβάλλοντος ή ΠΕ Γεωπόνων ή ΠΕ 


Κοινόχρηστων χώρων, Πρασίνου και 

Γεωλόγων ή ΠΕ Διοικητικών ή ΠΕ Πληροφορικής ή ΤΕ 


Δημοτικού φωτισμού. 

Δασοπονίας και Διαχείρισης φυσικού Περιβάλλοντος ή 


(Διορθώνεται όπως στο μέρος 

ΤΕ Τεχνολόγων Γεωπονίας ή ΤΕ Διοικητικού Λογιστικού , 


ή ΔΕ κηπουρών - δενδροκόμων - ανθοκόμων - 


1 του ΟΕΥ) 

Δενδροκηπουρών-ή ΔΕ Διοικητικών. 


Τμήμα Συντήρησης Πρασίνου 

(προστίθενται οι κλάδοι ΠΕ Διοικητικών - ΠΕ 
Πληροφορικής - ΤΕ Διοικητικού-Λογιστικού) 


Το άρθρο 28 «Τελικές διατάξεις» αναριθμείται σε 29. 

Κατά τα λοιπά ισχύει η αριθμ. 14830/4711/03-10-2011 απόφαση του Γενικού Γραμματέα της Αποκεντρωμένης 
Διοίκησης Αιγαίου που δημοσιεύθηκε στο ΦΕΚ 2439/02-11-2011». 

Από την απόφαση αυτή δεν προκαλείται καμία δαπάνη σε βάρος του προϋπολογισμού του Δήμου Λήμνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 11 Μάί'ου 2017 

Ο Ασκών καθήκοντα Γενικού Γραμματέα Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

